cyanic-selkie/wikianc huggingface dataset:
నవరాత్రి
ఆచారకర్మలు
కేరళలో, మూడు రోజులు: నవరాత్రి అష్టమి, నవమి, విజయ దశమి రోజులను సరస్వతీ పూజగా జరుపుకుంటారు అందులో, పుస్తకాలకు పూజ నిర్వహిస్తారు. పుస్తకాలను పూజ కోసం అష్టమి రోజున తమ సొంత ఇళ్ళలోనూ, సంప్రదాయికమైన చంటిపిల్లల బడులలోనూ, ఆలయాలలోనూ ఉంచుతారు. సరస్వతిని పూజించాక, విజయ దశమి రోజున పుస్తకాలను సంప్రదాయబధ్ధంగా చదవడానికీ, రాయడానికీ బయటికి తీస్తారు. విజయదశమి ని పిల్లలకు అక్షరాభ్యాసం చేయించడానికి చాలా పవిత్రమైన దినంగా భావిస్తారు, దానిని విద్యారంభం అంటారు. కేరళలో ఈ రోజు కొన్ని వేలమంది చంటిపిల్లలను అక్షరాల ప్రపంచంలోకి ఆవాహన చేస్తారు.
మూడు వివిధ అంశాల మహోన్నతమైన దేవినీ లేదా దేవతలనూ ఆరాధించడానికి నవరాత్రిని మూడు రోజుల సమూహంగా విభజిస్తారు.
మొదటి మూడు రోజులు
దేవిని మనలో ఉన్న అశుధ్ధాలను నాశనం చేయడం కోసం, ఒక ఆధ్యాత్మిక శక్తిగా వేరు చేస్తారు, ఆ శక్తిని దుర్గ అనీ, కాళి అనీ గుర్తిస్తారు.
రెండవ మూడు రోజులు
మాతను ఆధ్యాత్మిక సంపదను ఒసగే లక్ష్మీ మాతగా ఆరాధిస్తారు. లక్ష్మీ మాత సంపదకు దేవత, ఆమెను తన భక్తులకు తరిగిపోని సంపదను ఇచ్చే శక్తిగల దేవతగా భావిస్తారు.
చివరి మూడు రోజులు
చివరి మూడు రోజులను చదువుల తల్లి అయిన సరస్వతిని పూజించడంలో గడుపుతారు. జీవితంలో అన్ని రంగాలలోనూ విజయం సాధించడానికి, ఆస్తికులు మూడు రకాల దైవిక స్త్రీత్వం ఆశీర్వాదం పొందడం కోసం పూజిస్తారు, అందుకే తొమ్మిది రాత్రుల పూజ చేస్తారు.
సంప్రదాయబధ్ధంగా ఎనిమిదవ రోజు దుర్గాష్టమి చేస్తారు, అది బెంగాల్‌లో చాలా ముఖ్యమైన రోజు.
దక్షిణ భారతదేశంలోని కొన్ని భాగాలలో, సరస్వతి పూజ తొమ్మిదవ రోజు జరుపుకుంటారు. దక్షిణ భారతదేశంలోని చాలా భాగాలలో మహానవమి (తొమ్మిదవ) రోజున ఆయుధపూజ చాలా ఆడంబరంగా జరుపుకుంటారు. ఆయుధాలు, వ్యవసాయ పనిముట్లు, అన్నిరకాల పరికరాలు, ఉపకరాలు, యంత్రాలు, స్వయంచాలిత ఉపకరాలను అలంకరించి, దేవీ పూజతో పాటు వాటిని కూడా పూజిస్తారు. మరుసటి రోజు నుండి పని తిరిగి తాజాగా మొదలవుతుంది, అంటే పదవరోజు, దానిని 'విజయదశమి'గా జరుపుకుంటారు. దక్షిణ భారతదేశంలోని చాలా మంది అధ్యాపకులు/విద్యాలయాలు ఆరు సంవత్సరాల వయసు లోపల ఉన్న పిల్లలకు పాథాలు నేర్పే పాఠశాలలలో ఆ రోజు నుండి పిల్లలకు పాఠాలు నేర్పడం మొదలెడతారు.
ఉత్తర భారతదేశంలో రామ్‌లీల పరాకాష్ఠను దసరా సమయంలో, రావణుడు, కుంభకర్ణుడు, మేఘనాధుడి దిష్టిబొమ్మలను, 'విజయదశమి' రోజున చెడు శక్తుల పై మంచి (రాముడు) సాధించిన విజయానికి సూచకంగా, వేడుకగా తగలబెట్టి ఉత్సవంగా జరుపుకుంటారు.
నవరాత్రి సమయంలో, కొంతమంది దుర్గామాత భక్తులు ఉపవాసాలు ఉండి, ఆరోగ్యము, సంపదలను సంరక్షించమని ప్రార్థనలు జరుపుతారు. కొత్త పనులు మొదలు పెట్టడానికి, అంతఃశోధనకు, ప్రక్షాళనకు నవరాత్రిని సంప్రదాయికంగా చాలా శుభప్రథమైన, ఆధ్యాత్మికమైన సమయంగా భావిస్తారు.
చాలా పెద్ద సంఖ్యలో భారతీయ సముదాయాలు నవరాత్రి పండుగను జరుపుకుంటాయి. దేవీ మాత తొమ్మిది రూపాలలో కనిపిస్తుందని నమ్ముతారు, అందుకని ప్రతి రూపాన్ని ఒక్కో రోజు పూజిస్తారు. ఈ తొమ్మిది రూపాలు దేవి మనల్ని ప్రభావితం చేసే వివిధ గుణాలను ప్రతిబింబిస్తాయి. దేవి మాహాత్మ్యము, దుష్టశక్తుల ప్రభావం నుండి దేవిని రక్షణ కోరడం కోసం ఉద్దేశించిన ఇతర స్తోత్రాలతో దేవిని స్తుతిస్తారు.
ఎనిమిదవ రోజు లేదా తొమ్మిదవ రోజు, రజస్వల కాని బాలికలకు కన్యపూజను వేడుకగా నిర్వహిస్తారు.
బాహ్య లింకులు
వర్గం:హిందూ పండుగలు వర్గం:భారతీయ పండుగలు వర్గం:గుజరాతి సంస్కృతి
నిజామాబాదు జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత నిజామాబాదు జిల్లా లోని మండలాలను విడదీసి, నిజామాబాదు జిల్లా, కామారెడ్డి జిల్లా అనే రెండు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు నిజామాబాదు జిల్లా నుండి, కొత్తగా ఏర్పడిన నిజామాబాదు జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.
మూలాలు
వర్గం:నిజామాబాదు జిల్లా వర్గం:తెలంగాణ గ్రామాలు
సింగోటం శ్రీ లక్ష్మీనరసింహస్వామి ఆలయం
సింగోటం లక్ష్మీనరసింహస్వామి దేవాలయంనాగర్ కర్నూలు జిల్లా, కొల్లాపూర్ మండలంలోని సింగోటంలో ఈ దేవాలయం ఉంది.లక్ష్మీనరసింహస్వామి లింగరూపంలో స్వయంభువుగా వెలసిన దివ్యక్షేత్రం.
ఆలయ నిర్మాత
ఈ ఆలయాన్ని సా.శ. 13 వ శతాబ్దంలో ఈ ప్రాంతాన్ని పరిపాలించిన సురభి శ్రీ నరసింగభూపాలుడు నిర్మించినట్లు చెపుతున్నారు.
స్థల పురాణం
ఈ ప్రాంతాన్ని సురభి శ్రీ నరసింగ భూపాలుడు పరిపాలించే రోజులవి. ఒక రైతు ఇప్పుడున్న ఆలయానికి ఎడమవైపున (అప్పుడు చెరువు ఏర్పడలేదట) ఉన్న పొలంలో నాగలితో పొలం దున్నుతున్నాడు. హఠాత్తుగా నాగేటి కర్రుకి రాయిలాంటిది అడ్డం పడింది. దాన్ని తీసి గట్టు పైకి విసిరేసి, మళ్లీ దున్నడం కొనసాగించాడు. కాని మళ్లీ అదే పరిస్థితి. తీసి బయటకు విసిరేశాడు. కాని ఆ రాయి మళ్లీ అడ్డం పడేది. కొన్నిరోజులు అలాగే జరిగింది. ఆ రైతుకు విసుగుతో పాటు భయం కూడా వేసింది. శ్రీ మన్నారాయణుని భక్తుడైన ఆ రైతు ఏమి చేయాలో తెలియక పగలు, రాత్రి, మనసులో ఆ భగవంతుని వేడుకుంటూనే ఉన్నాడు. కరుణించిన ఆ దైవం ఒకనాటి రాత్రి శ్రీ నరసింగ భూపాలునికి కలలో కన్పించి, “పాపం తన వలన ఆ రైతు ఇబ్బంది పడుతున్నాడని, తాను అక్కడే ఉండ దలచాను, కాబట్టి అందుకు కావలసిన నిర్మాణం చేపట్టి నీ జన్మను చరితార్ధం చేసుకోవలసిందని “ రాజుని ఆజ్ఞాపించాడు. సహజంగానే దైవభక్తుడైన శ్రీ నరసింగ భూపాలుడు వెంటనే ఆలయ నిర్మాణం చేసి, స్వామిని సేవించి కృతార్థుడైనాడు.
ఈ నృసింహాలయంలో అర్చకులుగా స్మార్తులను ఆ కాలంలోనే నియమించారు. అదే సంప్రదాయం ఇప్పటికీ కొనసాగుతోంది. అంటే శ్రీ లక్ష్మీనరసింహస్వామి విష్ణురూపుడైనా శైవులు పూజారులుగా ఉంటూ ఆనాటినుండి శివకేశవాద్వైతాన్ని పరిరక్షిస్తున్నామని ఆలయ పూజారి చెప్పారు. అనంతర కాలంలో శ్రీ నరసింహస్వామికి కుడి వైపు ఉపాలయంలో శివలింగాన్ని కూడా ప్రతిష్ఠించారు. కావున ఇది శివకేశవాలయంగా కూడా ప్రసిద్ధి పొందింది. ఈ ఆలయ చరిత్ర అర్చకులు చెప్పిందే కాని లిఖిత పూర్వకంగా ఎక్కడా లభించక పోవడం భక్తులకు నిరాశ కల్గిస్తుంది.
ఈ ఆలయానికి ఎదురుగా ఉన్న ఒక కి.మీ. దూరంగా ఉన్న కొండమీద శ్రీ రత్నలక్ష్మీ ఆలయం ఉంది. సా.శ. 1875ప్రాంతంలో రాణీ రత్నమాంబా దేవి ఈ ఆలయాన్నినిర్మింపజేసి, చెన్నపట్నం నుండి లక్ష్మీదేవి విగ్రహాన్ని తెప్పించి ప్రతిష్ఠించినట్లు చెప్పబడుతోంది.
అంతరాలయం, ముఖమండపం మాత్రమే నిర్మించబడ్డాయి. ప్రక్కనే వివాహాది కార్యక్రమాల కొఱకు గదులు నిర్మించబడ్డాయి. దానిముందే శ్రీ స్వామి వారి కళ్యాణ మండపం ఉంది. వివాహ, చౌల, ఉపనయనాది వేడుకల నుండి వాహన పూజల వరకు భక్తులు తమ తమ మొక్కులను యథాశక్తి సమర్పించుకుంటూ కన్పిస్తారు. సింగోటం అని పేరున్నవారు కూడా ఈ ప్రాంతంలో ఎక్కువమందే ఉన్నారు. ఆలయానికి ఎడమ వైపు నృసింహసముద్రం అనే పెద్దచెరువు, కుడి వైపు రత్న పుష్కరిణి అనే కోనేరు ఉన్నాయి. కోనేట్లోకి మెట్లమార్గం ఉంది. చెఱువు నుండి అలుగు ద్వారా పుష్కరిణి లోకి నీరు వస్తూ ఉంటాయి. ఆలయ ముందుభాగంలో శ్రీ లక్ష్మీ గణపతి మందిరం, నవగ్రహమండపం. ఉట్లస్తంభం, కొంచెం దూరంలో పొంగళ్ల శాలలు దర్శనమిస్తాయి.
శ్రీ స్వామి వారి దివ్య రూపం
ఆలయంలోకి ప్రవేశించిన భక్తులు కొత్తవాళ్లైతే నరసింహస్వామి ఎక్కడ ఉన్నాడోనని వెతుక్కుంటారు. ఎదురుగా దివ్యమైన లింగరూపంలో ఉన్నస్వామిని చూడగానే ముందు ఆశ్చర్యాన్ని, తరువాత ఆనందాన్ని పొందుతారు. అడుగు, అడుగున్నర ఎత్తున ఉన్న లింగరూపంలో ఊర్థ్వపుండ్రాలు, త్రిపుండ్రాలు ధరించి (పంగనామాలు, విభూతిరేఖలు) చక్కగా వెనుకకు మెలితిప్పిన మీసాలతో స్వామి ధీరగంభీరంగా కనిపిస్తాడు.
ఉత్సవాలు
ప్రతి సంవత్సరం సంక్రాంతికి ఇక్కడ బ్రహ్మోస్త్సవాలు పది రోజులపాటు జరుపుతారు.
రవాణా సౌకర్యం
కొల్లాపూర్ నుండి తొమ్మిది కి.మీ. దూరంలో ఈ పుణ్యక్షేత్రం విలసిల్లుతోంది. N.H. 7 లో కల పెబ్బేరు నుండి 38.5 కి.మీ దూరంలో కలదు
తులసి (2007 సినిమా)
thumb|తులసి పోస్టర్ తులసి 2007, అక్టోబరు 12న విడుదలైన తెలుగు చలన చిత్రం. బోయపాటి శ్రీను దర్శకత్వం వహించిన ఈ చిత్రంలో దగ్గుబాటి వెంకటేష్, నయనతార, రమ్య కృష్ణ, శివాజీ, ఆలీ, రాహుల్ దేవ్, సుబ్బరాజు తదితరులు ముఖ్య పాత్రాలలో నటించగా, దేవి శ్రీ ప్రసాద్ సంగీతం అందించాడు. వెంకటేష్ కథానాయకుడుగా నటించి విజయం సాధించిన చిత్రం, అంతే గాక లక్ష్మీ, ఆడవారి మాటలకు అర్థాలే వేరులే వంటి విజయాలతో దూసుకుపోతున్న వెంకటేష్ కు హ్యాట్రిక్ ను అందించిన చిత్రం.
కథ
తులసి (వెంకటేష్) చాలా తమషా అందరిని ఆటపటిస్తు వుంటాడు.. యూరోఫ్ ట్రిఫ్ లో తనతో పాటు ప్రయాణిస్తున్న వసుంధర (నయనతార) ప్రేమలో పడతాడు. వాళ్ళు అందరినీ ఒప్పించి పెళ్ళి చేసుకుంటారు. తులసి తన ఊరు ఫ్యాక్షన్, కక్షలుతో కురుకుపోయివుంటుంది. ఆలాంటి ఊరిలో తులసి కుటుంబం కూడా ఒకరితొ (జయ ప్రకాష్ రెడ్డి) ఫ్యామిలో గోడవలలో ఉంటుంది. అదే సమయంలో పౌర ఎన్నికలలో తులసి నాన్నా (విజమ్ కుమారు) గెలుస్తాడు... ఆ గెలుపు సహించలేని తమ శత్రువులు తులసి కుటుంబానికి సంబందిన వారిని చంపాడానికి వస్తారు ఆ గోడవలలో వసుంధర తమ్ముడు (శివాజి) మరణిస్తాడు. అప్పటి నుంచి వసుంధర అలాంటి వాతావరణం అంటే భయపడుతుంటుంది...తులసి నుంచి తన కోడుకు తీసుకోని దూరంగా పోతుంది.. కాని తులసి కోడుకుని చంపాలని కోంత మంది రౌడీలు చూస్తారు... వారి నుండి తన భార్యను కోడుకు ఎలా కాపాడుకుంటాడు అలాగే తన వాళ్ళు చంపాలనుకుంటున్న వారిని ఎలా చంపుతాడు అనేది మిగతా కథ.
పాటలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:తెలుగు హాస్యచిత్రాలు వర్గం:వెంకటేష్ నటించిన సినిమాలు వర్గం:రమ్యకృష్ణ నటించిన చిత్రాలు వర్గం:శివాజీ నటించిన చిత్రాలు వర్గం:ఆలీ నటించిన సినిమాలు వర్గం:బోయపాటి శ్రీను దర్శకత్వం వహించిన చిత్రాలు వర్గం:నయనతార నటించిన చిత్రాలు
తెలంగాణ నగరాల జాబితా జనాభా ప్రకారం
తెలంగాణ రాష్ట్రంలో లక్ష కంటే ఎక్కువ జనాభాను కలిగి ఉన్న నగరాల జాబితా క్రింద ఇవ్వబడింది.
thumb|right|150px|హైదరాబాదు thumb|right|150px|[[నిజామాబాదు ప్రభుత్వ ఆసుపత్రి, నిజామాబాదు రైల్వే స్టేషను, జిల్లా కోర్టు, నిజామాబాదు కోట]] thumb|right|150px|సరసింహ స్వామి కొండ నుండి ఖమ్మం పట్టణం thumb|right|150px|కరీంనగర్ రైల్వే ష్టేషన్ thumb|right|150px|యన్.టి.పి.సి.రామగుండం thumb|right|150px|మహబూబ్ నగర్ తూర్పు కమాన్ thumb|right|150px|నల్లగొండ thumb|right|150px|సూర్యాపేట పట్టణం thumb|right|150px|టవర్ సర్కిల్, జగిత్యాల
నగరాల జాబితా
నగరాలు: లక్ష లేదా అంతకంటే ఎక్కువ జనాభా ఉన్న పట్టణాలను నగరాలు అంటారు. 2011 సంవత్సరం నాటికి రాష్ట్రంలో లక్ష లేదా అంతకంటే ఎక్కువ జనాభా కలిగిన నగరపాలక సంస్థలు ఆరు, పురపాలక సంఘాలు ఆరు ఉన్నాయి.
గమనిక: భారత ప్రభుత్వ హోం వ్యవహారాల మంత్రిత్వ శాఖ ఆధ్వర్యంలో "ది రిజిస్ట్రార్ జనరల్, సెన్సస్ కమిషనర్, ఇండియా" వారిచే నిర్వహించబడిన "భారత జనగణన గణాంకాలు 2011" ఆధారంతో ఈ గణాంకాల డేటా రాయబడింది.
50వేలకంటే ఎక్కువ జనాభా కల పట్టణాలు
2011 జనాభా లెక్కల ప్రకారం 50,000 కంటే ఎక్కువ జనాభా ఉన్న పట్టణాలు.
వెలుపలి లంకెలు
వర్గం:తెలంగాణ వర్గం:జనాభా వర్గం:నగరాలు వర్గం:జాబితాలు వర్గం:తెలంగాణకు సంబంధించిన జాబితాలు వర్గం:జనాభా గణాంకాలు
మల్యాలపల్లి
భౌగోళికం
ఈ పట్టణం 18.452°N, 79.2632°W అక్షాంశరేఖాంశాల మధ్య ఉంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
రవాణా
రామగుండం రైల్వేస్టేషన్ ఇక్కడికి సమీపంలోని రైల్వే స్టేషన్. రామగుండం నుండి మల్యాలపల్లికు రోడ్డు కనెక్టివిటీ ఉంది.
ఇతర వివరాలు
ఈ గ్రామంలో 2021, సెప్టెంబరు 21న రికార్డు స్థాయిలో 9.08 సెంటిమీటర్ల వర్షపాతం నమోదయింది.
నేటికి శ్రీపాద
నేటికి శ్రీపాద నాగసూరి వేణుగోపాల్ సంపాదకీయంలో తెలవడిన నవల. రచయిత శ్రీపాద సుబ్రహ్మణ్య శాస్త్రి సాహితీ కృషిపై ‘నేటికీ శ్రీపాద’ అనే విలువైన సంకలనాన్ని డా. నాగసూరి వేణుగోపాల్ 2007లో వెలువరించారు
నవలను ఆంధ్రకేసరి ఎడ్యుకేషనల్ ట్రస్ట్ వారు ప్రచురించారు. దీని స్థాపన 1994లో జరిగింది నాగసూరి వేణుగోపాల్ గారు కృషి అపారం. నలుగురు స్త్రీమూర్తులు మాట్లాడిన మాటలే తనకు బీజాక్షరాలు అని చెప్పగలిగిన వినయశీలి ఆయన. ప్రత్యక్షంగా ప్రభుధంద్ర పత్రికను పరోక్షంగా మరికొని పత్రికలను నిర్వహించిన సంపాదకుడు ఆయన. పాతికేళ్ళ వయస్సులోనే అప్పటికప్పుడు గంట వ్యవధిలోనే తన తొలి కథను రాయడమే కాదు 50వ యేటనే వయోలిన్ నేర్చుకున్న వ్యక్తి ఆయన.
మూలాలు
వర్గం:తెలుగు నవలలు వర్గం:తెలుగు పుస్తక జాబితాలు వర్గం:తెలుగు పుస్తకాలు
ప్రీతీ జింటా
ప్రీతి జింటా (జననం 1975 జనవరి 31) ప్రముఖ బాలీవుడ్ నటి. ఆమె హిందీ సిసిమాలతో పాటు తెలుగు, పంజాబీ, ఇంగ్లీష్ సినిమాల్లో కూడా నటించారు. క్రిమినల్ సైకాలజీ విభాగంలో డిగ్రీ చదివాకా, సినిమాల్లోకి వచ్చారు ప్రీతీ. 1998లో దిల్ సే సినిమాతో తెరంగేట్రం చేసిన ఆమె అదే సంవత్సరం సోల్జర్ సినిమాలో కూడా నటించారు. దిల్ సే సినిమాలోని ఆమె నటనకు ఫిలింఫేర్ ఉత్తమ నటి డెబ్యూ పురస్కారం అందుకున్నారు. ఆ తరువాత 2000లో ఆమె నటించిన క్యా కెహనా సినిమాలో ఆమె నటనకు విమర్శకుల ప్రశంసలు లభించాయి. ఆమె తన పాత్రలతో బాలీవుడ్ హీరోయిన్ పాత్రలనే మార్చేశారు ఆమె. ఆమె వివిధ రకాలైన పాత్రలను పోషించడం ద్వారా ప్రేక్షకులను ఆకట్టుకోవడమే కాక, ఎన్నో పురస్కారాలు పొందారు ప్రీతీ.
2003లో ఆమె నటించిన కల్ హో న హో సినిమాకు ఫిలింఫేర్ ఉత్తమ నటి పురస్కారం అందుకున్నారు ప్రీతి. అదే ఏడాది మరో బ్లాక్ బస్టర్ కోయీ మిల్ గయాలో నటించారు ఆమె. ఆ సంవత్సరానికిగానూ  ఈ రెండు సినిమాలు అతి ఎక్కువ వసూళ్ళు సాధించిన చిత్రాలుగా  నిలవడం విశేషం. 2004లో ఆమె నటించిన వీర్-జీరా సినిమాతో ప్రేక్షకుల, విమర్శకుల ప్రశంసలు పొందారు ఆమె. ఆ తరువాత ఆమె నటించిన సలాం నమస్తే (2005), కభీ అల్విదా నా కెహనా (2006) సినిమాలు ఓవర్ సీస్ లో అతి పెద్ద హిట్లుగా నిలిచాయి. ఈ భారీ విజయాలతో ప్రీతీ బాలీవుడ్ లో టాప్ కథానాయికగా మారారు. 2008లో కెనడా చిత్రం హెవెన్ ఆన్ ఎర్త్ సినిమాతో మొట్టమొదటిసారిగా అంతర్జాతీయ చిత్రంలో నటించారు ప్రీతీ. ఈ సినిమాలోని నటనకు చికాగో అంతర్జాతీ ఫిలిం ఫెస్టివల్ లో ఆమె సిల్వర్ హ్యూగో ఉత్తమ నటి పురస్కారం అందుకున్నారు.
నటే కాక, ప్రీతీ ఒక సమాజిక సేవకురాలు కాడా. ఆమె కొన్నాళ్ళు దక్షిణ ఆసియా బిబిసి న్యూస్ ఆన్ లైన్ లో కాలమ్ నిర్వహించారు. ప్రీతీ ఒక మంచి వ్యాఖ్యాత, స్టేజ్ పర్ఫార్మర్ కూడా. తన మాజీ ప్రియుడు నెస్ వాదియాతో కలసి పి.జెడ్.ఎన్.జెడ్ మీడియా అనే నిర్మాణ సంస్థను కూడా స్థాపించారు. భారత ప్రీమియర్ లీగ్ లోని కింగ్స్ XI పంజాబ్ టీంకు సహ యజమాని ప్రీతీ. ఏదైనా ఉన్నదున్నట్టు మాట్లాడే ప్రీతీ పేరు ఎక్కువగా మీడియాలో ఉంటూనే ఉండేవారు. ఆమె ఎన్నో వివాదాల్లోనూ  చిక్కుకున్నారు. 2003లో భారత్ షా కేసు సమయంలో భారత మాఫియా గురించి ఆమె చేసిన వ్యాఖ్యల వల్ల కోర్టులో ఏకైక సాక్షిగా నిలిచి నిర్భయంగా తన సాక్ష్యం చెప్పారు ఆమె. ఈ సందర్భంగా ప్రీతీకి జాతీయ గాడ్‌ఫ్రే ఫిలిప్స్‌ బ్రేవరీ అవార్డు కూడా అందుకున్నారు.
తొలినాళ్ళ జీవితం, నేపథ్యం
1975 జనవరి 31న హిమాచల్ ప్రదేశ్ లోని సిమ్లా జిల్లాలో రొహ్రు  ప్రాంతంలో జన్మించారు ప్రీతీ. ఆమె తండ్రి దుర్గానంద్ జింటా సైన్యంలో అధికారిగా పనిచేసేవారు. ఆమె 13వ ఏట ఒక కార్ ప్రమాదంలో ఆయన మరణించారు. ఆ ప్రమాదంలో ఆమె తల్లి నీల్ ప్రభ తీవ్రంగా గాయపడ్డారు. దాంతో ఆమె రెండేళ్ళు మంచం మీదే ఉన్నారు. తన తండ్రి మరణంతో అన్నీ ముందే గ్రహించి, పెద్దరికంగా ఆలోచించడం అలవాటు అవ్వటమే తన జీవితంలో మొదటి, అతిపెద్ద మలుపు అని అంటారు ఆమె. ఆమెకు ఒక అన్నయ్య దీపాంకర్, ఒక తమ్ముడు మనీష్. ప్రస్తుతం దీపాంకర్ భారత సైన్యంలో కమిషన్డ్ అధికారిగా పనిచేస్తుండగా, మనీష్ కాలిఫోర్నియాలో స్థిరపడ్డారు.
ప్రీతీ చిన్నప్పుడు అబ్బాయిలాగానే పెరిగాననీ, అయితే తండ్రిది సైన్యంలో ఉద్యోగం కాబట్టీ ఇంట్లో చాలా క్రమశిక్షణగా ఉండేవారనీ, పిల్లలు కూడా క్రమశిక్షణగానే ఉండేలా జాగ్రత్తలు తీసుకునేవారని చెబుతారు ఆమె. సిమ్లాలోని కాన్వెంట్ ఆఫ్ జీసస్ అండ్ మేరీలో హాస్టల్ లో  చదువుకున్నారు. హాస్టల్లో కుటుంబానికి దూరంగా ఉండటం కష్టంగానే ఉన్నా, తనకంటూ మంచి స్నేహితులను సంపాదించుకోవడానికి మంచి అవకాశం కుదిరిందని వివరిస్తారు ప్రీతీ. చదువుకునేప్పట్నుంచే సాహిత్యం పట్ల అభిరుచి ఉన్న ఆమె విలియం షేక్స్పియర్ రచనలను ఎక్కువగా చదివేవారు. బాస్కెట్ బాల్ వంటి క్రీడల్లో కూడా బాగా రాణించేవారు ఆమె.
సనవర్ లోని ది లారెన్స్ పాఠశాలలో చదువుకున్న తరువాత సిమ్లాలోని సెయింట్ బెడె కళాశాల నుండి ఇంగ్లీష్ ఆనర్స్ లో డిగ్రీ పట్టా పుచ్చుకున్నారు. ఆ తరువాత సైకాలజీలో కోర్సులో చేరారు ప్రీతీ. క్రిమినల్ సైకాలజీలో పోస్ట్ గ్రాడ్యుయేషన్ చేసిన ఆమె తరువాత మోడలింగ్ చేయడం మొదలుపెట్టారు. 1996లో ఒక స్నేహితుల పుట్టినరోజు పార్టీలో ఆమెను కలసిన ఒక దర్శకుడు మోడలింగ్ లోకి రమ్మని సలహా ఇచ్చారు. ఆ తరువాత ఆమె మొదటిసారి నటించిన పెర్క్ ప్రకటన పెద్ద హిట్ అయింది. తర్వాత ఆమె లిరిల్ సబ్బు ప్రకటనలోనూ కనిపించారు.
మొదటి సినిమా, తొలినాళ్ళ కెరీర్ (1998–99)
1997లో వేరే ఆడిషన్ కు వెళ్ళిన ప్రీతీని దర్శకుడు శేఖర్ కపూర్ చూసి ఆడిషన్స్ నిర్వహించి ఆమెను నటిని అవ్వమని సలహా ఇచ్చి, తన సినిమా తర రం పంలో నటించేందుకు ఒప్పించారు. హృతిక్ రోషన్ తో కలసి నటించిన ఈ సినిమా మధ్యలోనే ఆగిపోయింది. ఆ తరువాత ఆమెను దర్శకుడు మణిరత్నం దిల్ సే సినిమాలోకి తీసుకున్నారు. అలా దిల్ సే సినిమాతో తెరంగేట్రం చేశారు ఆమె. సినిమాల్లో నటించిడం మొదలు పెట్టిన కొత్తల్లో తెల్లచీర కట్టుకుని, వానలో డాన్సులు చేస్తూ ఉంటావంటూ వెక్కిరించారట. వారి నుండి ప్రేరణ పొంది వివిధ రకాలైన సినిమాల్లో నటించానని చెబుతారు ప్రీతీ.
ఆ తరువాత ఆమె నటించిన క్యా కెహనా సినిమా 2000 వరకు విడుదల కాలేదు. అలాగే తర్వాత చేసిన సోల్జర్ సినిమా విడదల కూడా ఆలస్యమవడంతో, షారుఖ్ ఖాన్, మనీషా కోయిరాలతో కలసి చేసిన దిల్ సే సినిమా మొదట విడుదలైంది. ఈ సినిమాలో ఆమె కేవలం 20 నిమిషాల పాత్ర. కానీ ఆమె నటన మాత్రం ఎన్నో ప్రశంసలు పొందింది. ఈ సినిమాతో ఆమె ఫిలింఫేర్ ఉత్తమ నటి డెబ్యూ పురస్కారం అందుకున్నారు. ప్రధాన కథానాయికగా ఆమె మొదటి చిత్రం సోల్జర్ (1998) మంచి విజయం సాధించింది. .దిల్ సే, సోల్జర్ రెండు సినిమాలకూ ఫిలింఫేర్ ఉత్తమ నటి పురస్కారం లభించింది.
ఆ తరువాత ప్రీతీ తెలుగులో వెంకటేష్ సరసన ప్రేమంటే ఇదేరా (1998), మహేష్ బాబుతో కలసి రాజకుమారుడు (1999) సినిమాల్లో నటించారు. హిందీలో అక్షయ్ కుమార్ తో సంఘర్ష్ సినిమాలో హంతకుడైన హీరోను ప్రేమించే సిఐడి ఆఫీసర్ పాత్రలో నటించారు ఆమె. ఆమె నటనకు మంచి పేరొచ్చినా, సినిమా మాత్రం ఆడలేదు.
కెరీర్ లో ఒడిదుడుకులు (2000–02)
thumb|2001లో [[చోరీ చోరీ చుప్కే చుప్కే సినిమా ఆడియో విడుదల కార్యక్రమంలో ప్రీతీ జింటా|ఎడమ|245x245px]]2000లో క్యా కెహనా సినిమాతో విజయం అందుకున్నారు ప్రీతీ. ఈ సినిమాలో టీనేజ్ లోనే తల్లి అయిన పాత్రలో ఆమె నటనకు విమర్శకుల ప్రశంసలు పొందారు ఆమె. ఫిలింఫేర్ ఉత్తమ నటి పురస్కారం కూడా అందుకున్నారు ప్రీతీ.
ఆ తరువాత సంవత్సరం సంజయ్ దత్, హృతిక్ రోషన్ లతో కలసి మిషన్ కాశ్మీర్ సినిమాలో నటించారు ప్రీతీ. భారత్-పాక్ గొడవల్లో కాశ్మీర్ లోయ పరిస్థితిపై వచ్చిన ఈ సినిమాలో టివి రిపోర్టర్ గా నటించారు ఆమె. ఈ సినిమా కమర్షియల్ గా హిట్ కావడమే కాక, ఆమె నటనకు మంచి ప్రశంసలు లభించాయి.
వ్యక్తిగత జీవితం
ఆమె షూటింగ్ లేనప్పుడు ఎక్కువగా తన స్వంత ఊరు సిమ్లాలోనే గడిపేవారు. 2006లో తన కుటుంబంతో పాటు ముంబైకు మారిపోయారు ఆమె. తన మతం ఏదో ఎప్పుడూ చెప్పని ప్రీతీ ఒక ఇంటర్వ్యూలో మాత్రం తాను దేవుడి కంటే కర్మ ఫలితాలనే ఎక్కువగా నమ్ముతాననీ, గుడికి వెళ్ళి పూజలు చేస్తేనే భక్తి కాదు, అది వ్యక్తిగతమైనది అని వివరించారు. 2004లో కొలొంబోలోని ఒక కచేరీ సమయంలో జరిగిన పేలుడు ప్రమాదంలోనూ, హిందూ మహాసముద్రంలో వచ్చిన భూకంపం సమయంలోనూ రెండుసార్లూ తృటిలో చావును తప్పించుకున్నారు ప్రీతీ.
29 ఫిబ్రవరి 2016న లాస్ ఏంజెల్స్ లోని ఒక వ్యక్తిగత వేడుకల్లో తన అమెరికన్ భాగస్వామి జీన్ గూడెనఫ్ ను వివాహం చేసుకున్నరు. ఆయన యుఎస్ కు చెందిన హైడ్రోఎలక్ట్రిక్ పవర్ సంస్థలో ఫైనాన్స్ ఉపాధ్యక్షునిగా పనిచేస్తున్నారు. వీరికి సరోగసి విధానంలో కవల పిల్లలు ఉన్నారు.
మూలాలు
<div class="reflist references-column-width" style="-moz-column-width: 25em; -webkit-column-width: 25em; column-width: 25em; list-style-type: decimal;">
వర్గం:1975 జననాలు వర్గం:జీవిస్తున్న ప్రజలు
త్రీ టైర్ ఆర్కిటెక్చర్
1980 లో, చవకైన నెట్వర్కు అనుసంధాన PC లు రాక ప్రముఖ రెండు టైర్ క్లైంట్ సర్వర్ నిర్మాణం ఉత్పత్తి. ఈ నిర్మాణం సర్వర్ని చాలా సాధారణంగా, ఒక డేటాబేస్ మేనేజ్మెంట్ సిస్టమ్ (Figure 1 చూడండి) సంకర్షణ ఇది క్లైంట్ మిషన్ లో ఒక అప్లికేషన్ నడుస్తున్న ఉంది. సాధారణంగా, ఒక కొవ్వు క్లయింట్ అని పిలుస్తారు క్లయింట్ అనువర్తనం, ప్రదర్శన తర్కం (యూజర్ ఇంటర్ఫేస్), అప్లికేషన్ పేజీకి సంబంధించిన లింకులు, వ్యాపార నియమాలు, డేటాబేస్ ప్రవేశం కొన్ని లేదా అన్ని కలిగి. వ్యాపార నియమాలు చివరి చేయబడ్డాయి ప్రతిసారీ, క్లయింట్ అనువర్తనం వినియోగదారు ఇంటర్ఫేస్ లేకుండా ఉంది కూడా,, మారింది పరీక్షలు సక్రమంగా వచ్చింది. క్లయింట్ అప్లికేషన్లలో వ్యాపార తర్కం మార్పుల ప్రభావం తగ్గించడానికి చేయడానికి, ప్రదర్శన తర్కం వ్యాపార నియమాలు వేరు చేయాలి. ఈ విభజన మూడు దశల నిర్మాణాన్నిలో ప్రాథమిక సూత్రం అవుతుంది.
thumbnail|center|Figure 1
మూడంచెల ఆర్కిటెక్చర్లో (కూడా ఒక బహుళ స్థాయి నిర్మాణానికి పిలుస్తారు) మూడు లేదా ఎక్కువ పరస్పర శ్రేణుల్లో, దాని సొంత ప్రత్యేక బాధ్యతలను ప్రతి (Figure 2 చూడండి) ఉన్నాయి:
thumbnail|center|Figure 2
టైర్ 3: డేటా సర్వర్ వ్యాపార డేటా అందిస్తుంది.
ప్రయోజనాలు
ఈ మూడంచెల నిర్మాణ ప్రయోజనాలు కొన్ని:
ఇది ఇతర శ్రేణుల్లో ప్రభావితం లేకుండా ఏ టైర్ సవరించడానికి లేదా స్థానంలో సులభం.
అప్లికేషన్, డేటాబేస్ కార్యాచరణ వేరు మంచి లోడ్ బ్యాలెన్సింగ్ అర్థం.
తగిన భద్రత విధానాలు ఖాతాదారులకు ప్రతిబంధకంగా లేకుండా సర్వర్ శ్రేణుల్లో లోపల అమలు చేయవచ్చు.
1-ప్రదర్శన టైర్
అప్లికేషన్ యొక్క చాలా ఎత్తు ఉంది. ప్రదర్శన పొర అప్లికేషన్ యొక్క వినియోగదారు ఇంటర్ఫేస్ (UI) అందిస్తుంది. సాధారణంగా, ఈ బ్రౌజర్ ఆధారిత పరస్పర కోసం స్మార్ట్ క్లయింట్ పరస్పర కోసం గ్రాఫికల్ యూజర్ ఇంటర్ఫేస్ ఉపయోగం, వెబ్ ఆధారిత సాంకేతిక ఉంటుంది. ప్రదర్శన స్థాయి బ్రౌజింగ్ వాణిజ్య, కొనుగోలు, షాపింగ్ కార్ట్ అంశాలు వంటి సేవల గురించి సమాచారాన్ని ప్రదర్శిస్తుంది. ఇది బ్రౌజర్ / క్లయింట్ టైర్, నెట్వర్క్ లో అన్ని ఇతర శ్రేణుల్లో ఫలితాలు ఔట్పుట్ ద్వారా ఇతర శ్రేణుల్లో కమ్యూనికేట్.
2-లాజిక్ టైర్ (వ్యాపార తర్కం, డేటా యాక్సెస్ టైర్, లేదా మధ్య స్థాయి కూడా)
తర్కం స్థాయి దాని సొంత పొర, ప్రదర్శన టైర్ నుండి వైదొలగిన, ; ఇది వివరణాత్మక ప్రాసెసింగ్ చేయడం ద్వారా ఒక అప్లికేషన్ కార్యాచరణ నియంత్రిస్తుంది. క్లిష్టమైన వ్యాపార సమస్యలు పరిష్కారమవుతాయి పేరు లాజిక్ స్థాయి. ఈ పొర తయారు చేసే భాగాలు వనరుల భాగస్వామ్యం సహకరించే, ఒక సర్వర్ కంప్యూటరులో ఉండవచ్చు. ఈ మూలకాలను నిర్దిష్ట లేదా బహుళ డేటాబేస్ గాని లోపల స్థిరమైన డేటా నిర్మాణాలు ఉంచడానికి రూపొందించబడిన ఇది వ్యాపార అల్గోరిథాలు, చట్టపరమైన లేదా ప్రభుత్వ నియంత్రణలు, డేటా నియమాలు, వంటి వ్యాపార నియమాలు, అమలు ఉపయోగించవచ్చు. ఈ మధ్య స్థాయి భాగాలు ఒక నిర్దిష్ట క్లయింట్ ముడిపడి లేదు ఎందుకంటే స్పందన సమయం, ఇతర నియమాలు అవసరం, వారు, అన్ని అప్లికేషన్లు ఉపయోగించవచ్చు, వివిధ తరలించబడలేదు. ఉదాహరణకు, సాధారణ సవరణలు నెట్వర్క్ రౌండ్ ప్రయాణాలకు తగ్గించడానికి క్లయింట్ వైపు ఉంచవచ్చు, లేదా డేటా నియమాలు నిల్వ విధానాలు అమరుస్తారు.
వర్గం:కంప్యూటరు నిర్వాహక వ్యవస్థలు
లక్నో లోక్‌సభ నియోజకవర్గం
లక్నో లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
ఈ లోక్‌సభ స్థానం 1991 నుండి బీజేపీ విజయం సాధిస్తూ వస్తుంది. ఇక్కడి నుండి మాజీ ప్రధాని అటల్ బిహారీ వాజ్‌పేయి ఎనిమిది సార్లు పోటీ చేశాడు. ఆయన 1955లో జరిగిన ఉప ఎన్నికలో మొదటిసారి పోటీ చేసి మూడవ స్థానంలో నిలిచి ఆ తర్వాత 1957, 1962లో రెండో స్థానంలో నిలిచి తర్వాత, 1991, 1996, 1998, 1999, 2004లో వరుసగా ఐదు సార్లు ఎంపీగా అక్కడి నుండి ఎన్నికయ్యాడు.
కోస్గి మండలం (నారాయణపేట జిల్లా)
కోస్గి మండలం, తెలంగాణ రాష్ట్రంలోని నారాయణపేట జిల్లాకు చెందిన ఒక మండలం.
గతంలో మహబూబ్ నగర్ జిల్లాలో ఉన్న ఈ మండలాన్ని 2019 ఫిబ్రవరి 17 న ప్రభుత్వం కొత్తగా ఏర్పాటు చేసిన నారాయణపేట జిల్లాలోకి చేర్చారు. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం నారాయణపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 25 రెవెన్యూ గ్రామాలు ఉన్నాయి.
2022 జూలై 22న, 08 రెవెన్యూ గ్రామాలు కోస్గి మండలంలో కొత్తగా ఏర్పడిన గుండుమల్ మండలంలో మరియు 2 రెవెన్యూ గ్రామాలు వికారాబాద్ జిల్లాలోని దూద్యాల మండలంలో విలీనం చేయబడ్డాయి.దీంతో కోస్గి మండలంలో మొత్తం రెవెన్యూ గ్రామాల సంఖ్య 15కి చేరింది.
మండలం లోని గ్రామాలు
thumb|210x210px|కోస్గి గ్రామం బస్టాండు వెలుపలి దృశ్యం
కొత్త రెవెన్యూ మండలంగా గుండుమాల్
2022 జూలై 22న గుండుమాల్ రెవెన్యూ గ్రామం ప్రస్తుత కోస్గి మండలం నుండి కొత్త మండలంగా ఏర్పడింది.
ఆఘాపురా
ఆఘాపురా, తెలంగాణ రాష్ట్ర రాజధాని హైదరాబాదు లోని ఒక పొరుగు ప్రాంతం. ఇది హైదరాబాదు, నాంపల్లి, మెహదీపట్నం ప్రాంతాల మధ్యన ఉంది.
ప్రత్యేకత
అఘాపురా చార్ఖండిల్కు ఈ ప్రాంతం పేరొందింది. ఈ ప్రాంతంలో రాత్రిపూట వెలిగే నాలుగు లైట్లు ఉండేవి. వాటికోసం నియమించబడిన వ్యక్తి, ప్రతిరోజూ సాయంత్రం సమయంలో దీపాలను వెలిగించేవాడు. సూఫీ సాధువు షా మొహమ్మద్ హసన్ అబుల్ ఉలై శిష్యుడైన అఘా ముహమ్మద్ దావూద్ అబుల్ ఉలై పేరు మీద ఈ ప్రాంతానికి అఘాపురా అనే పేరు పెట్టబడింది. ప్రపంచ వారసత్వ దినోత్సవం సందర్భంగా అఘాపురా దర్గా అని కూడా పిలువబడే ఈ మందిరాన్ని ప్రదానం చేశారు.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అఘాపురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి కిలోమీటరు దూరంలోని నాంపల్లి లో ఎంఎంటిఎస్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
ప్రపంచ వృద్ధులపై వేధింపుల నివారణ అవగాహన దినం
ప్రపంచ వృద్ధులపై వేధింపుల నివారణ అవగాహన దినం World Elder Abuse Awareness Day (WEAAD) 2006లో ఇంటర్నేషనల్ నెట్‌వర్క్ ఫర్ ది ప్రివెన్షన్ ఆఫ్ ఎల్డర్ అబ్యూజ్ (INPEA) ద్వారా ప్రారంభించబడి ,2011లో జనరల్ అసెంబ్లీ ద్వారా ఐక్యరాజ్యసమితి ద్వారా ప్రత్యేక దినోత్సవంగా గుర్తించబడింది. వృద్ధలకు హానిని లేదా బాధను కలిగి౦చే ఏమైనా చర్యలను వృద్ధుల మానవ హక్కుల ఉల్లంఘన గా పేర్కొనవచ్చు, వృద్ధుల భద్రత ,శ్రేయస్సును పెంచడంలో సహాయపడే వనరులు మరియు సేవలను, వారి పట్ల ఎక్కువ శ్రద్ధ చూపేలా ప్రపంచాన్ని ప్రోత్సహించడం ఈ అవగాహన దినోత్సవ లక్ష్యం.పెద్దవారి వేధింపులు శారీరక, మానసిక లేదా భావోద్వేగ, లైంగిక మరియు ఆర్థిక దుర్వినియోగం వంటి వివిధ రూపాలను తీసుకోవచ్చు. ప్రపంచవ్యాప్తంగా, అనేక దేశాలలో వృద్ధుల దుర్వినియోగ కేసుల సంఖ్య పెరుగుతుందని అంచనా వేయబడింది, వనరుల పరిమితుల కారణంగా వారి అవసరాలు పూర్తిగా తీర్చలేకపోవచ్చు.ప్రపంచం లో ఉన్న వృద్ధులలో అత్యధికులు తక్కువ మరియు మధ్య ఆదాయ దేశాలలో నివసిస్తున్నారు.జనాభా వృద్ధాప్యం ఇరవై ఒకటవ శతాబ్దపు అత్యంత ముఖ్యమైన సామాజిక పరివర్తనలలో ఒకటిగా మారనుంది.
వృద్ధుల దుర్వినియోగం
వృద్ధుల దుర్వినియోగం అనేది ఏ వ్యక్తి అయినా ఉద్దేశపూర్వకంగా లేదా నిర్లక్ష్యపూరిత చర్య, ఇది వృద్ధులకు  హాని కలిగించే తీవ్రమైన ప్రమాదాన్నతెచ్చే చర్య. ఇది ఏటా మిలియన్ల మంది వృద్ధులను ప్రభావితం చేస్తుంది. కుటుంబ సభ్యులు, స్నేహితులు, పొరుగువారు, నిపుణులు అపరిచితులచే అనేక ప్రదేశాలు లేదా చోట్లలో ( ఇల్లు, నర్సింగ్ హోమ్‌లు) వృద్ధులు పట్ల తప్పుగా ప్రవర్తిస్తుంటారు. వృద్ధుల దుర్వినియోగం అకాల మరణం, శారీరక, మానసిక ఆరోగ్యం క్షీణించడం, సామాజిక కుటుంబ సంబంధాలను నాశనం చేయడం వినాశకరమైన ఆర్థిక నష్టానికి దారితీస్తుంది.
కోవిడ్ -19  మహమ్మారి దేశానికి ప్రపంచానికి అపూర్వమైన సవాళ్లను తెచ్చింది,  వృద్ధులను అసమానంగా ప్రభావితం చేసింది. సిడిసి  నివేదించిన ప్రకారం, కోవిడ్ -19 వల్ల చనిపోయిన ప్రతి పది మందిలో  8 మంది వృద్ధులే, వీరంతా  65 అంతకంటే ఎక్కువ వయస్సు ఉన్న పెద్దవారిలో ఉన్నారు. 40% కోవిడ్ -19   సంబంధిత మరణాలు నర్సింగ్ హోమ్ నివాసితులలో ఉన్నాయి, అయినప్పటికీ 4% కంటే తక్కువ వృద్ధ అమెరికన్లు అక్కడ నివసిస్తున్నారు. మహమ్మారి చాలా మంది వృద్ధ అమెరికన్లను కూడా ఒంటరిగా చేసింది, వృద్ధుల దుర్వినియోగాన్ని గుర్తించే సామర్థ్యాన్ని బలహీనపరిచింది. దురదృష్టవశాత్తూ, కోవిడ్ -19  మహమ్మారి ఓపియాయిడ్ సంక్షోభం ముఖ్య విషయంగా అనుసరిస్తుంది, ఇది గత రెండు దశాబ్దాలుగా వృద్ధ అమెరికన్లను కూడా నాశనం చేసింది, వివిధ రకాల వృద్ధుల దుర్వినియోగానికి ప్రత్యక్షంగా మరియు పరోక్షంగా దోహదం చేస్తుంది.
పోతుబరి నారాయణరావు
పోతుబరి నారాయణరావు నటుడు, ప్రయోక్త, కవి, సమీక్షకుడు. తన బహుముఖమైన ప్రతిభతో సాలూరులో కొన్ని దశాబ్ధాలపాటు గుర్తింపు పొందాడు. అతని గొంతు శ్రావ్యంగా, గంభీర్యంగా సుస్పష్టంగా శ్రోతలను కట్టి పడేసేట్టు ఉంటుంది. అతను కోన్ని నాటికలలో 'ఆకాశవాణి' లో తమ గొంతును వినిపించాడు. సాలూరు సమితిలో టైపిస్టుగా ప్రారంభమైన వీరి జీవితం విజయనగరం జిల్లాపరిషత్ సూపరెండెంటుగా పదవీ విరమణ పొందాడు. అతని రచనలు 'రాశి ' కన్న 'వాసి ' కలిగినవని చదివినవారు అభినందించకుండా ఉండలేరు.వీరు కోన్ని కధలతో పాటు అనేక గీతాలనూ వ్రాసారు.అది 'కబీర్ షా ' పార్టీవారు వందలాది వేదికలపై పాడి శ్రోతలను ఆకట్టుకున్నారు కూడా.
మూలాలు
వర్గం:విజయనగరం జిల్లా రచయితలు
ప్రపంచ వృద్ధులపై వేధింపుల నివారణ అవగాహన దినం
వృద్ధుల దుర్వినియోగం
వృద్ధులకు వ్యతిరేకంగా జరిగిన హానిని గుర్తుంచుకోవడానికి ప్రపంచం ఈ రోజును తీసుకుంటుంది.
మూలాలు
వర్గం:ఐక్యరాజ్యసమితి దినోత్సవాలు
వసంతం
వెంకటేష్ కథానాయకునిగా తమిళ దర్శకుడు విక్రమన్ దర్శకత్వంలో 2003లో వచ్చిన వసంతం. ఈ చిత్రం ఘనవిజయం సాధించింది. ఈ సినిమాలో క్రికెటర్ వి.వి.ఎస్.లక్ష్మణ్ అతిథి పాత్రలో కొంచెంసేపు కనిపిస్తారు.
కథ
అశోక్, జూలీ చిన్ననాటి స్నేహితులు. అశోక్ జూలీ తండ్రి పీటర్ తోనూ చాలా సన్నిహితంగా ఉంటాడు. అశోక్, జూలీ ఎంత దగ్గరగా ఉన్నా వాళ్ళ మధ్య ఉండేది స్వచ్ఛమైన స్నేహం మాత్రమే. హఠాత్తుగా పీటర్ చనిపోవడంతో జూలీని ఇంటికి తీసుకు వస్తాడు అశోక్. ఇంట్లో వాళ్ళకి అది నచ్చదు. తనకు తిండి పెట్టడమే ఎక్కువని పైగా ఆమెను ఎలా భరిస్తామని ఇంట్లో వాళ్ళు అనడంతో కోపంతో ఇంటి నుంచి బయటకు వచ్చేస్తాడు అశోక్. అంతకు ముందే నందినిని ప్రేమించి ఉంటాడు. ముందుగా జూలీకి పెళ్ళి చేయాలని నిశ్చయించి అందుకు ప్రయత్నాలు చేస్తుంటాడు. అందుకోసం తనకెంతో ఇష్టమైన క్రికెట్ ను పణంగా పెట్టడానికి వెనుకాడడు.
మూలాలు
వర్గం:తెలుగు కుటుంబకథా చిత్రాలు వర్గం:వెంకటేష్ నటించిన సినిమాలు వర్గం:ఆర్తీ అగర్వాల్ నటించిన సినిమాలు వర్గం:కళ్యాణి నటించిన చిత్రాలు వర్గం:చంద్రమోహన్ నటించిన సినిమాలు వర్గం:తనికెళ్ళ భరణి చిత్రాలు వర్గం:సునీల్ నటించిన చిత్రాలు వర్గం:ఆహుతి ప్రసాద్ నటించిన చిత్రాలు వర్గం:ఎస్. ఎ. రాజ్‌కుమార్ సంగీతం అందించిన చిత్రాలు వర్గం:గుండు హనుమంతరావు నటించిన సినిమాలు
6 టీన్స్
6 టీన్స్, 2001 జూన్ 8న విడుదలైన తెలుగు సినిమా. హర్ష క్రియేషన్స్ పతాకంపై జక్కుల శ్రీనివాసరెడ్డి నిర్మించిన ఈ సినిమాకు జి. నాగేశ్వరరెడ్డి తొలిసారిగా దర్శకత్వం వహించాడు. ఇందులో రోహిత్, రుతిక, సంతోష్ పవన్ తదితరులు నటించగా, ఘంటాడి కృష్ణ సంగీతం అందించాడు. ఈ సినిమా 2002లో కన్నడలో ఫ్రెండ్స్ పేరుతో రీమేక్ చేయబడింది.
కథా సారాంశం
ఇది ఐదుగురు టీనేజ్ అబ్బాయిల గురించిన కథ. వారు కళాశాలలో తమను అవమానించిన తరువాత, యుఎస్ నుండి కొత్త అమ్మాయి చుట్టూ ప్రేమకోసం తిరుగుతుంటారు.
పాటలు
ఈ సినిమాకు ఘంటాడి కృష్ణ సంగీతం అందించాడు.
బయటి లింకులు
వర్గం:తెలుగు ప్రేమకథ చిత్రాలు వర్గం:ఎల్. బి. శ్రీరాం నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:మల్లికార్జునరావు నటించిన చిత్రాలు
గంధంవారిగూడెం
గంధంవారిగూడెం,తెలంగాణ రాష్ట్రం, నల్గొండ జిల్లా, నల్గొండ మండలంలోని గ్రామం.
గణాంకాలు
2011 భారత జనగణన గణాంకాల ప్రకారం గ్రామ జనాభా - మొత్తం 4,128 - పురుషుల సంఖ్య 2,079 - స్త్రీల సంఖ్య 2,049 - గృహాల సంఖ్య 	1,004
11వ ఆంధ్రమహాసభ (భువనగిరి)
11వ ఆంధ్రమహాసభ, 1944 మే 27, 28 తేదీలలో భువనగిరి పట్టణంలో జరిగింది. ఈ సభకు దాదాపు 10వేల మంది హాజరయ్యారు. ఈ సభ 11వ సమావేశంలో ఆంధ్రమహాసభ రెండుగా చీలడంతో ఇందులోని సభ్యులు అతివాదులు, మితవాదులుగా విడిపోయి విడివిడిగా సమావేశాలు జరుపుకున్నారు.
ఆంధ్రమహాసభ
తెలంగాణ ప్రాంతంలో తెలుగు భాషకు, తెలుగు సంస్కృతికి జరుగుతున్న ఆన్యాయానికి వ్యతిరేకంగా ఆంధ్రమహాసభ స్థాపించబడింది. 1922లో ప్రారంభమైన నిజాం రాష్ట్ర ఆంధ్ర జనసంఘం 1930 నాటికి ఆంధ్రమహాసభగా మారింది.
పాల్గొన్నవారు
రావి నారాయణరెడ్డి అధ్యక్షతన జరిగిన ఈ సభకు ఆహ్వాన సంఘ అధ్యక్షుడికి ఆరుట్ల లక్ష్మీనరసింహారెడ్డి, కార్యదర్శిగా ఆరుట్ల రామచంద్రారెడ్డి, కవి సుద్దాల హనుమంతు, తెలంగాణ సాయుధ పోరాట ఉద్యమకారుడు నల్లా నరసింహులు తదితరులు స్వచ్ఛంద సేవకులుగా, పాల్వంచ సంస్థానపు రాణి అలివేలు మంగతాయరమ్మ మహిళా అధ్యక్షురాలుగా వ్యవహరించారు. హైదరాబాద్ నుంచి కామ్రేడ్స్ అసోసియేషన్, ఆల్ హైదరాబాద్ స్టూడెంట్స్ యూనియన్ ఆన్ హైదరాబాద్ ట్రేడ్ యూనియన్ కాంగ్రెస్ సభ్యులు, మేధావులు, అభ్యుదయవాదులు పాల్గొన్నారు. చండ్ర రాజేశ్వరరావు, రాజా బహదూర్ వెంకట రామారెడ్డి తదితరులు ప్రత్యేక ఆహ్వానితులుగా పాల్గొన్నారు. జైని మల్లయ్య గుప్తా, కాసం కృష్ణమూర్తి తదితరులు కూడా ఈ సభలో పాల్గొన్నారు.
ప్రతిపాదనలు
ప్రజలను పట్టి పీడిస్తున్న వెట్టిచాకిరి వంటి సమస్యల మీద ఈ సభలో దృష్టిసారించి ఆ దిశగా ప్రజల్లో చైతన్యం కలిగించింది.
ఫలితాలు
ఈ సభ ద్వారా చైతన్యవంతమైన ప్రజలు వెట్టిచాకిరిపై తిరుగుబాటు చేశారు. నారాయణరెడ్డి అధ్యక్షుడిగా ఎన్నికైన తర్వాత ఈ ఆంధ్ర మహాసభ గ్రామగ్రామానికి విస్తరించి ప్రజలను సమాయత్తపర్చింది. గ్రామాల్లో సంఘాలు ఏర్పడ్డాయి. వెట్టిచాకిరిపై ఉన్న వ్యతిరేకతను గమనించిన నిజాం ప్రభుత్వం వెట్టిచాకిరి రద్దుచేస్తూ 1945లో నిజాం ఫర్మానా విడుదల చేసింది.
ఇతర వివరాలు
సభ్యత్వ రుసుము 4 అణాల నుంచి 1 అణాకు తగ్గించారు.
మూలాలు
వర్గం:తెలంగాణ వర్గం:మహాసభలు
కోకిల (2006 సినిమా)
కోకిల శ్రీ జ్యోతి క్రియేషన్స్ బ్యానర్‌పై 2006, జనవరి 12న విడుదలైన తెలుగు సినిమా. ఈ సినిమాకు కొండా దర్శకత్వం వహించగా జి.రవికుమార్ రెడ్డి నిర్మించాడు.
బయటి లింకులు
వర్గం:కోట శ్రీనివాసరావు నటించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:రమాప్రభ నటించిన చిత్రాలు
రాంగఢ్ కంటోన్మెంట్
రామ్‌గఢ్ కంటోన్మెంట్, జార్ఖండ్ రాష్ట్రం, రాంగఢ్ జిల్లా లోని కంటోన్మెంట్ పట్టణం. దీన్ని రామ్‌గఢ్ కాంట్ లేదా రామ్‌గఢ్ అని కూడా పిలుస్తారు. చారిత్రికంగా, పెద్ద హజారీబాగ్ జిల్లా లో ఉపవిభాగంగా ఉన్న రామ్‌గఢ్ చివరకు 2007 సెప్టెంబర్ 12 న జిల్లా స్థాయికి ఎదిగింది.
సుమారుగా లక్ష కంటే కొద్దిగా తక్కువ జనాభా కలిగిన పట్టణం ఇది. భారతదేశంలోని రెండు పురాతన పదాతిదళ రెజిమెంట్‌లు ఇక్కడ ఉన్నాయి.1761 లో పంజాబ్ రెజిమెంట్ ఏర్పాటు కాగా, 1846 లో సిక్కు రెజిమెంట్ ఏర్పాటైంది. బ్రిటిషు పాలనా కాలంలో ఈ రెండూ ప్రధానమైన రెజిమెంట్లు. ఈ రెండు రెజిమెంట్ల జవాన్లు ఆఫ్ఘన్ యుద్ధాలు, టోఫ్రేక్ యుద్ధం, అబిస్సినియా యుద్ధం, మొదటి, రెండవ ప్రపంచ యుద్ధాలతో సహా అనేక ఇతర యుద్ధాలలో తమ శౌర్యాన్ని ప్రదర్శించారు.
ఎక్స్-అఫిషియో, నామినేటెడ్ సభ్యులతో పాటు, కంటోన్మెంట్స్ చట్టం, 2006 ప్రకారం పలు వార్డుల నుండి స్థానికంగా ఎన్నికైన సభ్యులు కూడా బోర్డులో ఉంటారు. బోర్డు సభ్యునికి పదవీకాలం ఐదేళ్లు. బోర్డులో ఎనిమిది మంది ఎన్నికైన సభ్యులు, సైన్యం నుండి నామినేటైన ముగ్గురు సభ్యులు, ముగ్గురు ఎక్స్-అఫిషియో సభ్యులు (స్టేషన్ కమాండర్, గారిసన్ ఇంజనీర్, సీనియర్ ఎగ్జిక్యూటివ్ మెడికల్ ఆఫీసర్), ఒక జిల్లా మేజిస్ట్రేటు ప్రతినిధి సభ్యులుగా ఉంటారు.
రాంగడ్ చుట్టుపక్కల రాజరప్ప, లాయో, ఘాటో, భుర్కుందా, టోపా, సరుబేరా, సిర్కా, ఉర్రిమరీ, సయాల్, గిడీ మొదలైన చోట్ల ఖనిజ నిక్షేపాలున్నాయి. చుటుపాలూ మనోహరమైన లోయ ద్వారా పట్టణం నుండి రాష్ట్ర రాజధాని రాంచీకి (45 కి.మీ) రహదారి వెళ్తుంది. పట్టణానికి ఉత్తరాన దామోదర్ నది ప్రవహిస్తోంది.
జనాభా
2011 భారత జనగణన ప్రకారం, రామ్‌గఢ్ పట్టణ ప్రాంత జనాభా 1,32,441, ఇందులో పురుషులు 70,871, మహిళలు 61,562. రామ్‌గఢ్ పట్టణ ప్రాంతంలో రామ్‌గఢ్ కంటోన్మెంట్ (కంటోన్మెంట్ బోర్డ్ ), సిర్కా (జనగణన పట్టణం), మరార్ (CT), బర్కకానా (CT) లున్నాయి.
2011 భారత జనగణన ప్రకారం, రామ్‌గఢ్ కంటోన్మెంట్‌ జనాభా 88,781, ఇందులో 48,110 మంది పురుషులు, 40,671 మంది మహిళలు ఉన్నారు. షెడ్యూల్డ్ కులాల జనాభా 4,382, షెడ్యూల్డ్ తెగల జనాభా 4,283.
2001 జనగణన ప్రకారం, రామ్‌గఢ్ కంటోన్మెంట్ జనాభా 73,455. జనాభాలో పురుషులు 57%, మహిళలు 43% ఉన్నారు. సగటు అక్షరాస్యత రేటు 68%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 76%, స్త్రీల అక్షరాస్యత 59%. జనాభాలో 14% మంది 6 సంవత్సరాల కంటే తక్కువ వయస్సు గలవారు.
అక్షరాస్యత
2011 జనాభా లెక్కల ప్రకారం రామ్‌గఢ్ యుఎలో అక్షరాస్యుల సంఖ్య 95,734 (మొత్తం జనాభాలో 82.97 శాతం) వీరిలో 55,352 (పురుషులలో 89.57 శాతం) పురుషులు, 40,362 (స్త్రీలలో 75.35 శాతం) మహిళలు.
2011 జనాభా లెక్కల ప్రకారం రామ్‌గఢ్ కంటోన్మెంట్‌లో మొత్తం అక్షరాస్యుల సంఖ్య 64,795, ఇందులో 37,578 మంది పురుషులు, 27,267 మంది మహిళలు ఉన్నారు.
రవాణా
thumb| రామ్‌గఢ్ క్యాంట్ సమీపంలో జాతీయ రహదారి 20
రైల్వేలు
రామ్‌గఢ్ కంటోన్‌మెంట్‌లో రామ్‌గఢ్ కాంట్ రైల్వే స్టేషన్ (RMT) SER, రాంచీ రోడ్ (RRME) ECR, అర్గాడా (ARGD) ECR, బార్కకానా జంక్షన్ (BRKA) ECR అనే నాలుగు రైల్వే స్టేషను లున్నాయి.
రహదారులు
రామ్‌గఢ్ కంటోన్మెంట్ జాతీయ రహదారి 20 ద్వారా రాష్ట్ర రాజధాని రాంచీకి అనుసంధానించబడి ఉంది.
పరిశ్రమ
ముకంద్ లిమిటెడ్, జిందాల్ స్టీల్ అండ్ పవర్, ఇన్లాండ్ పవర్. లిమిటెడ్, ఇండో అసాహి గ్లాస్, బ్రహ్మపుత్ర మెటాలిక్స్ లిమిటెడ్, జార్ఖండ్ ఇస్పాట్, ఈస్టర్న్ ఇండియా పవర్‌టెక్ లిమిటెడ్ (DLF పవర్), అలోక్ స్టీల్ ఇండస్ట్రీస్, మా చిన్నమాస్తిక సిమెంట్ & స్టీల్, చింతపూర్ణి స్టీల్, మొదలైన వంటి ప్రైవేటు సంస్థలు కూడా ఇక్కడ ఉన్నాయి.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు వర్గం:కంటోన్మెంట్ బోర్డులు వర్గం:స్థానిక స్వపరిపాలన
అమేజాన్ ఫైర్‌ఫోన్
అమేజాన్ ఫైర్‌ఫోన్  లేదా ఫైర్‌ఫోన్  ప్రముఖ ఆన్‌లైన్ రిటైల్ సంస్థ అమెజాన్ సంస్థ ద్వారా తయారు చేయబడిన మొట్టమొదటి స్మార్ట్‌ఫోన్.
నేపధ్యము
ఈ-కామర్స్ రంగంలో అతిపెద్ద ఆన్ లైన్ రిటైల్ సంస్థ అమెజాన్ మొబైల్ ఫోన్ల ఉత్పత్తి రంగంలోకి ప్రవేశించింది. యాపిల్ సంస్థ ఐఫోన్, సామ్ సంగ్ సంస్థ గెలాక్సీ ఎస్ మోబైల్ ఫోన్లకు దీటుగా తొలి 3D స్మార్ట్ ఫోన్ 'ఫైర్ ఫోన్' ను ఆవిష్కరించింది.'ఫైర్ ఫ్లై' ఫీచర్ అమెజాన్ రూపొందించిన మొబైల్ ఫోన్ ప్రత్యేకత. ఫైర్ ఫ్లై ఫీచర్ ద్వారా పుస్తకాలను, గేమ్స్, సీడీలను గుర్తిస్తుందని అమెజాన్ సంస్థ తెలిపింది. అమెజాన్ వెబ్ సర్వీస్ ద్వారా క్లౌడ్ స్టోరేజి ఉపమోగించి లక్షలాది సంఖ్యలో పాటల్ని, ఫోటోలను నిక్షిప్తం చేసుకునే సౌకర్యం ఫైర్ ఫోన్ లో ఉంది. గత కొద్ది సంవత్సరాలుగా 'ఫైర్ ఫోన్' రూపొందించడంలో నిమగ్నమైన అమెజాన్.. 2014 జూన్ 18 తేదిన సీటెల్ లో మార్కెట్ లోకి విడుదల చేసింది.
ఇతర వివరాలు
అమెజాన్ ఫైర్ ఫోన్ డైనమిక్ పెర్స్పెక్టివ్ : ఇతర స్మార్ట్ఫోన్లలో సాధ్యం కాదు అనుభవం పరస్పర. టిల్ట్, ఆటో స్క్రోల్, చక్రము,, ఒక చేతితో మెనూలు, యాక్సెస్ సత్వరమార్గాలు నావిగేట్ చెయ్యడానికి పీక్. ఫైర్ ఫోన్ కోసం కొత్త అమెజాన్ షాపింగ్ అనువర్తనాన్నిలో దుస్తులు, బూట్లు,, మరింత వివరణాత్మక చూడటానికి, లేదా ఆటలలో మూలలు, అడ్డంకులు చుట్టూ చూడటానికి ఒక పాత్ర దృక్కోణం తీసుకుంటే లీనమయ్యే అనువర్తనాలు, గేమ్స్-పీక్ కొత్త తరగతి ప్రవేశిస్తాడు. ఫైర్ఫ్లై టెక్నాలజీ : త్వరితంగా ముద్రించారు వెబ్, ఇమెయిల్ చిరునామాలు, ఫోన్ నంబర్లు, QR, బార్ సంకేతాలు గుర్తించడానికి, ప్లస్ సినిమాలు, TV భాగాలు, పాటలు,, సహా 100 మిలియన్ అంశాలను, ఉత్పాదనలు కేవలం నొక్కండి, ఉపయోగకరమైన సమాచారం కనుగొనడంలో అంకితం ఫైర్ఫ్లై బటన్ నొక్కి ఉంచి సెకన్లలో చర్యను. ముఖ్యమైన ప్రకటనలను, Mayday, ఫ్లాష్లైట్, సెట్టింగులు,, మరిన్ని శీఘ్ర చర్యలు యాక్సెస్ కోసం చక్రము. పీక్ మీరు అవసరం మాత్రమే అదనపు వివరాలు, శీఘ్ర చర్యలు వెల్లడించడం ద్వారా స్పష్టమైన వివరణ మీ ప్రదర్శన ఉంచుతుంది. ఒక గల పఠనం. ఆటో స్క్రోల్, దీర్ఘ వెబ్ పేజీలు స్కాన్ లేదా ఎప్పుడూ స్క్రీన్ చేయనవసరం లేకుండా మొత్తం పుస్తకాలను చదవండి. ఒక గల చిన్న కట్స్ మెనూలను యాక్సెస్ లఘువు,, వంపు, చక్రము,, పీక్ ఉపయోగకరమైన సమాచారాన్ని. ఒక టెక్స్ట్ సందేశానికి ఫోటోలు అటాచ్ పాటలో చూడటం, మరిన్ని, ఉపయోగకరమైన సమాచారం, సత్వరమార్గాలు యాక్సెస్ మెనుల్లో,, కుడి భాగం నావిగేట్ ఎడమ పానెల్ ప్యానెల్లు వాడేందుకు కోసం తిప్పండి. ముఖ్యమైన ప్రకటనలను, Mayday, ఫ్లాష్లైట్, సెట్టింగులు,, మరిన్ని శీఘ్ర చర్యలు యాక్సెస్ కోసం చక్రము. పీక్ మీరు అవసరం మాత్రమే అదనపు వివరాలు, శీఘ్ర చర్యలు వెల్లడించడం ద్వారా స్పష్టమైన వివరణ మీ ప్రదర్శన ఉంచుతుంది. ఒక గల పఠనం. ఇమెయిల్స్ పంపడం, కొత్త పరిచయాలను సేవ్,, దీర్ఘ చిరునామాలను టైప్ లేకుండా వెబ్సైట్లను సందర్శించండి.
సినిమాలు & TV
ఫైర్ఫ్లై 240,000 పైగా సినిమాలు, TV భాగాలు,, 160 లైవ్ TV చానెల్స్ గుర్తిస్తుంది. ఫైర్ఫ్లై మీ Watchlist నటులు, ప్లాట్లు వివరాలు,, సంబంధిత కంటెంట్-జోడించండి శీర్షికలు సమాచారాన్ని చూపించే తర్వాత చూడటానికి డౌన్లోడ్, IMDb ఆధారిత ఎక్స్రే ఉపయోగిస్తుంది. చిరునామాలు
ఫైర్ఫ్లై పోస్టర్లు, పత్రికలు,, వ్యాపార ముద్రించిన టెక్స్ట్ గుర్తిస్తుంది కాల్స్ కార్డులు తయారు, ఇమెయిల్స్ పంపడం, కొత్త పరిచయాలను సేవ్,, దీర్ఘ చిరునామాలను టైప్ లేకుండా వెబ్సైట్లను సందర్శించండి. సినిమాలు & TV
ఫైర్ఫ్లై 240,000 పైగా సినిమాలు, TV భాగాలు,, 160 లైవ్ TV చానెల్స్ గుర్తిస్తుంది. ఫైర్ఫ్లై మీ Watchlist నటులు, ప్లాట్లు వివరాలు,, సంబంధిత కంటెంట్-జోడించండి శీర్షికలు సమాచారాన్ని చూపించే తర్వాత చూడటానికి డౌన్లోడ్, IMDb ఆధారిత ఎక్స్రే ఉపయోగిస్తుంది.
బయటి లంకెలు
వర్గం:స్మార్ట్‌ఫోన్లు వర్గం:మొబైల్ ఫోన్లు
83 (సినిమా)
83 2021లో విడుదలైన హిందీ సినిమా. రిలయన్స్‌ ఎంటర్‌టైన్‌మెంట్‌, ఫాంటమ్‌ ఫిలిమ్స్ బ్యానర్ల పై రణ్ వీర్ సింగ్‌, దీపికా పడుకోణె, కబీర్ ఖాన్‌, విష్ణు వర్దన్‌ ఇందూరి, సాజిద్ నడియడ్‌వాలా నిర్మించిన ఈ సినిమాకు కబీర్‌ ఖాన్‌ దర్శకత్వం వహించాడు. రణ్‌వీర్ సింగ్, దీపికా పడుకోణె, పంకజ్ త్రిపాఠి, జీవా ప్రధాన పాత్రల్లో నటించిన ఈ సినిమా 24 డిసెంబర్ 2021న విడుదలైంది. 1983 లో క్రికెట్ ప్రపంచ కప్ గెలిచిన భారత ఆటగాడు కపిల్ దేవ్ జీవితం ఈ చిత్ర ప్రధాన కథాంశం.
మూలాలు
వర్గం:2021 సినిమాలు
బి. వి. ఆర్. చారి
బి.వి.ఆర్‌. ప్రముఖ శిల్పి, చిత్రకారుడు. తెలంగాణ తల్లి రూపకర్త. ఎన్నెన్నో కళా శిబిరాల్లో, ప్రదర్శనల్లో పాల్గొంటూ తన ముద్రవేసిన బివిఆర్‌ చారి రూపకల్పనచేసిన చిత్రాలను శిల్పాలను ఎందరో కళా హృదయులు సేకరించారు. ఇప్పటికదాకా వందల సంఖ్యలో చిత్రాలు గీసిన ఈ సృజనాత్మకశీలి సుమారు రెండువందల శిల్పాలను మలిచాడు.
జననం, బాల్యం, విద్యాభాసం
ప్రవృత్తిరీత్యానే కాకుండా వృత్తిరీత్యా దేవతల విగ్రహాలు చెక్కే కుటుంబంలో స్వాతంత్ర్య సమరయోధుడు రాజలింగం, ప్రమీల దంపతులకు పాత ఆదిలాబాద్‌ జిల్లాలోని నిర్మల్‌లో పుట్టారు, పెరిగారు. తండ్రి ఆర్‌ఎంపీ డాక్టర్‌ కావడంవల్ల మేనమామ ఊరు వారికోసం చేసే వీధి గణపతి విగ్రహాల కోసం చెరువులోని బంకమట్టి తెచ్చి పిసికినప్పుడు, అతనుతోకలిసి తన ఐదారేండ్ల ప్రాయంలోనే మట్టి పిసికి, బొమ్మలు చేయడం అభ్యాసం చేశాడు. ఐదారో తరగతి చదివే నాటికి అతను అన్నలు చేసే లోహ శిల్పాల మర్మాలు గ్రహించాడు. చిన్నచిన్న దేవతా విగ్రహాలు చేయడం ప్రారంభించాడు. పదో తరగతిలోకి వచ్చాక అతను తీర్చిదిద్దిన ‘సరస్వతి’ విగ్రహానికి జిల్లాస్థాయిలో ప్రథమ బహుమతి గెలుచుకున్నాడు.
జవహర్‌లాల్‌ నెహ్రూ వాస్తుశిల్పం, లలితకళల విశ్వవిద్యాలయంలో చేరి రెండేండ్ల ఎం.ఎఫ్‌.ఏ. పూర్తి చేశారు. సాంకేతిక విద్యాశాఖనుంచి డ్రాయింగ్‌లోనూ ఉపాధ్యాయకోర్సు పూర్తి చేశాడు.
శిల్పిగా ప్రస్థానం
ఒకవంక చదువుకుంటూ, మరోవంక బుల్లి విగ్రహాలు తయారుచేస్తూ, చిత్రాలు గీస్తూ తనలోని సృజనను వెల్లడిస్తున్న తరుణంలో బి.వి.ఆర్‌. చారిని, జీవశాస్త్రం బోధించే కట్టా నాగచారి ఎంతగానో ప్రోత్సహించాడు. అత్యంత సుప్రసిద్ధ శిల్పి కరీంనగర్‌ జిల్లా రామడుగుకు చెందిన వడ్లూరి బ్రహ్మయ్యచారి, ఒక ఆలయంకోసం నిర్మల్‌లో విగ్రహాలు చెక్కడం ప్రారంభించాడు. మూర్తుల చెక్కడంలో ముక్కలైపడిన అద్భుత శిలలను సేకరించి బివిఆర్‌ చారి బుల్లిబుల్లి విగ్రహాలు రూపొందించాడు. ఒక అడుగు లేదా అంతకు తక్కువ ప్రమాణంతో చేసిన శిల్పాలను అతను బ్రహ్మయ్యచారికి చూపిస్తే, చిన్నచిన్న సవరణలు, మార్పులు చేసేవాడు. అట్లా ఆ ప్రముఖ శిల్పి ప్రభావంతో బివిఆర్‌ చారి వేంకటేశ్వరస్వామి, ఆంజనేయస్వామి, గణపతి, సరస్వతి, బుద్ధుడు, లక్ష్మి, పార్వతివంటి ఎందరో దేవతల శిల్పాలు మలిచాడు. చిత్రలేఖనంలోనూ కృషి కొనసాగించాడు. ఉస్మానియా విశ్వవిద్యాలయం నుంచి ప్రీడిగ్రీ కోర్సు తర్వాత పొట్టి శ్రీరాములు తెలుగు విశ్వవిద్యాలయంలో సీటుకోసం వస్తే, శిల్ప-చిత్రలేఖనం ఎంట్రెన్స్‌లో రెండింటిలో సీట్లు వచ్చాయి. ఏదో ఒకటే చదవాలి కాబట్టి శిల్పంలో మొదటి బ్యాచ్‌లో నాలుగేండ్ల బిఎఫ్‌ఏలో చేరి పూర్తి చేశాడు. అక్కడ దురుగడ్డ రామాచారి నేతృత్వంలో శిల్పంలో ఎన్నో మెళుకువలు నేర్చుకున్నాడు.
ఉద్యోగం
జీవనయానం కోసం హైదరాబాద్‌ నగరంలో ఎన్నో పాఠశాలల్లో విద్యార్థులకు చిత్ర శిల్పకళ నేర్పారు. ఒక ప్రైవేటు కంపెనీలో చేరి రెండు ఆయతనాల యానిమేషన్‌ చెప్పారు.
తెలంగాణ తల్లి విగ్రహ రూపకల్పన
తెలంగాణ తల్లి విగ్రహ రూపకల్పనకోసం కేసీఆర్‌ కలలుకంటున్న కాలంలో-సుప్రసిద్ధ శిల్పులెందరినో తన కార్యాలయానికి పిలిపించి చర్చిస్తున్న దశలో ఒకరోజు బి.వి.ఆర్‌. చారి వారి వద్దకు వెళ్ళారు. అప్పటికే చారి రూపొందించిన శిల్పం గురించి తెలుసుకుని ఉన్నందున, ఆ విగ్రహానికి చేయవలసిన మార్పుచేర్పులగురించి చర్చిస్తూ తల్లి ముఖం ప్రసన్నంగా, నిర్మలంగా ఉండాలన్నారు. మొత్తంమ్మీద దైవత్వం విగ్రహంలో ఉట్టిపడాలనీ, ఎడమ చేతిలో తంగెడుపూలు, గునుగుతో పేర్చిన బతుకమ్మ, కుడిచేతిలో మొక్కజొన్న, జొన్నకంకి ఉంటే తెలంగాణకు సంకేతం కాగలవన్నారు. వారు చేసిన సూచనలు తు.చ. తప్పకుండా పాటించి కిరీటంలో కోహినూర్‌ వజ్రం అలంకరించారు. పోచంపల్లికోక కట్టారు. మెడలో కంటె, పెద్దహారం, మరో ఆభరణం పెట్టారు. కాళ్ళకు కడియాలు, పట్టా గొలుసులు, వేళ్ళకు మట్టెలు, చేతికి కంకణాలు తొడిగారు. కేవలం నాలుగంటే నాలుగు రోజుల్లో ఇవ్వాళ్ళ మన కన్నుల వెలుగులు నింపుతున్న తెలంగాణ తల్లికి తుదిరూపునిచ్చాడు బి.వి.ఆర్‌. చారి.
ప్రత్యేక శిల్ప, చిత్ర రూపకల్పన
సమయం చిక్కించుకుని త్యాగయ్యగానం చేస్తున్న తీరులో, అన్నమయ్య కూర్చున్న భంగిమలో ఫైబర్‌ శిల్పాలు మలిచాడు. సాధారణంగా అన్నమయ్య ఎప్పుడూ నిలుచునే ఉంటాడు. కానీ బివిఆర్‌ చారి సావధానంగా కూర్చున్న అన్నమయ్యను రూపకల్పన చేశాడు. అట్లాగే పాల్కురికి సోమనకు అన్ని బొమ్మలలో గడ్డం చూస్తాం. కానీ ఈయన పరిశోధనచేసి గడ్డంలేని సోమన్నను, మెడలో లింగంతో వేశాడు. ధ్యాన బుద్ధుణ్ణి చెక్కాడు. తెలంగాణ మహిళలను టెర్రకోటలో తీర్చిదిద్దాడు. ఈ మహిళలకు ఆభరణాలు, అలంకరించినతీరు, చెవుల రంధ్రాలు, వారిలో తొంగిచూసే వృద్ధాప్యం ఆ శిల్పాల్లో ద్యోతకమవుతుంది. ఇవేకాకుండా దారు, లోహ, మృణ్మయ, శిల, పేపర్‌పల్ఫ్‌, సుధాశిల్పం (సిమెంట్‌), పాత ఇనుప సామానుతో చూడచక్కని శిల్పాలు చెక్కడంలో చారిది ఒక ప్రత్యేక బాణి. అట్లాగే ఏ దృశ్యాన్నైనా నీటి రంగులో, ఆక్రిలిక్‌తో, క్రేయాన్స్‌తో, పెన్సిల్‌తో గీయడంలో చారి సాధన చేశాడు.
పాఠ్య పుస్తక చిత్రాల రూపకల్పన
4, 5, 8, 9 తరగతుల తెలుగు పాఠ్య పుస్తకాలకు బొమ్మలు వేసినందుకు బివిఆర్‌ చారిని విద్యాశాఖమంత్రి సత్కరించారు. అంతకుముందు 2012లోనే ఈయన 5, 6, 7 తరగతుల పాఠ్యపుస్తకాల్లో పలు బొమ్మలు వేశాడు. తెలంగాణ ప్రముఖులు, కవులు, పండుగలు, జీవనవికాసం ప్రతిబింబించే ముఖ చిత్రాలు సుమారు వంద పుస్తకాలకు ఈయన వేశాడు. భారతదేశంలో, అరబ్బు దేశాల్లో బోధించే ప్రథమ్‌ ముంబై విద్యా ట్రస్టు వారి ఐదు పాఠ్యపుస్తకాలకు ఈయన బొమ్మలు వేశాడు.
పాల్గొన్న ప్రధాన కార్యక్రమాలు
‘సహజ ప్రకృతి శిల్పి’ బిరుదును ప్రీ ఆడిటింగ్‌ సంస్థ 2011న అందజేసింది. పొట్టి శ్రీరాములు తెలుగు విశ్వవిద్యాలయం 1999లో శిల్పంలో నిర్వహించిన పోటీలో ప్రథమ బహుమతి పొందారు. 2013లో 2557 బుద్ధ జయంత్యుత్సవాల సందర్భంగా ఏర్పాటుచేసిన పెయింటింగ్‌ వర్క్‌షాప్‌ సమన్వయించి, అందులో పాల్గొన్నాడు. స్టేట్‌ ఆర్ట్‌ గ్యాలరీలో 2013లో నిర్వహించిన డోక్రా శిల్ప శిబిరంలో పాల్గొన్నాడు. 2015లో సంగారెడ్డి జైళ్ళశాఖ నిర్వహించిన కళా శిబిరంలో పాల్గొని బొమ్మ వేశాడు. సచ్చిదానంద యోగా మిషన్‌ ఏర్పాటు చేసిన జీవన్‌ జాగరణ్‌ శిబిరం 2011లో డ్రాయింగ్‌-శిల్ప ఇన్‌స్ట్రక్టర్‌గా పాల్గొన్నాడు. స్టేట్‌ ఆర్ట్‌ గ్యాలరీలో 2014లో నిర్వహించి ‘కొత్త పండుగ’ ప్రదర్శనలో పాల్గొన్నాడు. అక్కడే 2013లో ‘బుద్ధుని పరంపరపై ఏర్పాటు చేసిన సామూహిక కళా ప్రదర్శనలో పాల్గొన్నాడు. పర్యాటకశాఖ శిల్పారామంలో నిర్వహించిన జీవవైవిధ్య జాతీయ శిల్ప వర్క్‌షాప్‌లో పాల్గొన్నారు. కళల బతుకమ్మపై బిఆర్‌ అంబేద్కర్‌ కాలేజీలో జరిగిన శిల్ప శిబిరంలో పాల్గొన్నాడు. ఆంధ్రప్రదేశ్‌ పర్యాటకశాఖ ఏర్పాటు చేసిన శిబిరంలో పాల్గొని గౌతమబుద్ధ జాతక కథలు ఫెర్రో సిమెంట్‌తో రూపుకట్టారు. ప్రస్తుతం ఇవి నాగార్జునకొండ మ్యూజియంలో ఉన్నాయి.
పొందిన సన్మానాలు, పురస్కారాలు
ఈ నేపథ్యంలో అతను రూపులుదిద్దిన తెలంగాణ తల్లి విగ్రహానికి గుర్తింపుగా ముఖ్యమంత్రి కె. చంద్రశేఖరరావు 2015 ఆగస్టు 15న రాష్ట్ర ప్రభుత్వ అవార్డు ప్రదానం చేశారు. ఈ మధ్య ప్రపంచ తెలుగు మహాసభల సందర్భంగా తెలుగు విశ్వవిద్యాలయంలోని తరతరాల తెలుగు మ్యూజియంలో అలంకరించడానికి ప్రత్యేకంగా తెలంగాణ తల్లి విగ్రహం ఈయన రూపొందించారు. ఈ విగ్రహాన్ని నిజామాబాద్‌ లోక్‌సభ సభ్యురాలు కల్వకుంట్ల కవిత ఆవిష్కరించారు. శాసనసభ స్పీకర్‌ సిరికొండ మధుసూదనాచారి అతనును సత్కరించారు. విశ్వబ్రహ్మ పీఠం 41వ వార్షికోత్సవాలను పురస్కరించుకుని 2016లో సన్మానించారు. ఉత్తర అమెరికా తెలుగు సంఘం 2015లో ‘తానా పురస్కారం’ అందజేసింది. 2014లో పి.వి. నరసింహారావు 96వ జయంతి సందర్భంగా కళానిలయంవారు ‘పి.వి. నరసింహారావు పురస్కారం’ ప్రదానం చేశారు. 2013లో మచస థియేటర్‌ ఉగాది పురస్కారం అందించారు. 2012లో విశ్వకర్మకవులు కళాకారుల వేదిక విశిష్ట పురస్కార ప్రదానం చేసింది. అదే యేడాది విశ్వభారతి ఉగాది పురస్కారమిచ్చింది. 2011లో హైదరాబాద్‌ ఆర్ట్‌ సొసైటీ తోట సత్యమ్మ అవార్డు గెలుచుకున్నారు. తిరుపతి కళాక్షేత్ర ‘కళాక్షేత్ర అవార్డు’ ఇచ్చింది. 2010లో న్యూఢిల్లీలో సీఎంఎస్‌ వాతావరణ అవార్డు ప్రదానం చేసింది.
మూలాలు
● తెలంగాణ మాస పత్రికలో ప్రచురితమైన వ్యాసం
సాలిమా సుల్తాను బేగం
సలీమా సుల్తాన్ బేగం (ఉర్దూ: سلیمہ سلطان) (23 ఫిబ్రవరి 1539 – 2 జనవరి 1613), బాబర్ మనవరాలు. మొఘలు చక్రవర్తి అక్బరు నాల్గవ భార్య బాబరు చక్రవర్తి మనుమరాలు.
సలీమా అక్బరు అత్త (తండ్రి సోదరి) గుల్రుఖు బేగం, నూరుద్దీను ముహమ్మదు మీర్జా (కన్నౌజు రాజప్రతినిధి) కుమార్తె. ఆమె మామయ్య హుమయూను ఆమెను ముందుగా అక్బరు రీజెంటు బైరం ఖానుకు ఇచ్చి వివాహం చేసాడు. హుమయూను కొరకు బైరం చేసిన అధిగమించిన సేవలకు వధువును బహుమతిగా ఇచ్చి ఉండవచ్చు. ఈ జంట మధ్య సుమారు నలభై సంవత్సరాల వయస్సు వ్యత్యాసం ఉంది.1557లో హుమయూను మరణం తరువాత మూడవ మొఘలు చక్రవర్తిగా సింహాసం అధిష్ఠించిన అక్బరు ఆమెను మూడవభార్యగా వివాహం చేసుకున్నాడు. ఏది ఏమయినప్పటికీ 1561 లో బైరం ఖాను ఆఫ్ఘన్ల బృందంచేత హత్య చేయబడినందున సంతానరహితమైన ఈ సంక్షిప్త దాంపత్యం కేవలం మూడు సంవత్సరాలు మాత్రమే కొనసాగింది. ఆయన మరణం తరువాత సలీమా తరువాత తన మొదటి బంధువు అక్బరును వివాహం చేసుకున్నది.
ఆమె ప్రారంభ మొఘలు చరిత్రలో నిలుస్తుంది. ఆమె పరిజ్ఞానం ఆమెకు "యుగం ఖాదీజా" (ఖాదీజా-ఉజ్-జమాని) బిరుదు ఇచ్చి గౌరవించింది.
కుటుంబం, వంశపారంపర్యం
సలీమా సుల్తాను బేగం మొఘలు యువరాణి గుల్రూకు బేగం, నూరుద్దీను ముహమ్మదు మీర్జా(కన్నౌజు రాజప్రతినిధి) కుమార్తె. ఆమె తండ్రి ప్రఖ్యాత నక్వష్బండి ఖ్వాజాసు వంశీకుడైన ఖ్వాజా హసను నక్వష్బండి మనవడు. ఆయన ఎంతో గౌరవం పొందాడు. తైమురిదు సామ్రాజ్యానికి చెందిన సుల్తాను అబూ సాయిదు మీర్జా (అతని కుమారుడు సుల్తాను మహమూదు మీర్జా ద్వారా) సంబంధం కలిగి ఉన్నాడు.
గుల్రూఖు రెండవ మొఘలు చక్రవర్తి హుమాయును సోదరి. ఆమె దిల్దారు కుమార్తె అయితే హుమాయును తమ్ముడు హిందాలు మీర్జా పూర్తి సోదరి. సలీమా అక్బరు చక్రవర్తి దూరపు బంధువు, మీర్జా హిందాలు, అక్బరు మొదటి భార్య, ముఖ్య భార్య అయిన చక్రవర్తిని రుకయ్య సుల్తాన్ బేగం మొదటి బంధువు. అందంతో ప్రఖ్యాతి గాంచిన గుల్రూకు బేగం సామ్రాజ్య గృహంలో సాధించిన విజయాలకు ప్రసిద్ది చెందింది. తన కుమార్తెకు జన్మనిచ్చిన నాలుగు నెలల తర్వాత మరణించారు.
విద్య, సాధనాలు
సలీమా ఎంతో విద్యావంతురాలైన, నిష్ణాతురాలైన మహిళ చాలా ప్రతిభావంతురాలు, మేధోపరమైన మహిళగా వ్యూహాత్మకమైన మహిళగా పేరుగాంచింది. పర్షియా భాషలో ప్రావీణ్యం, ఆమె మఖ్ఫీ (مخفی, "హిడెన్ వన్") అనే మారుపేరుతో ఒక గొప్ప రచయిత, ఆమె కాలంలో ఆమె ప్రఖ్యాత కవి. ప్రతిభావంతులైన కవయిత్రిగా ప్రిన్సెస్ జెబ్-అన్-నిస్సా తరువాత ఆమె ముని మనవరాలుగా సమాన ప్రతిభావంతులైన గొప్ప-మనవరాలుగా ఖ్యాతిగాచింది. సలీమా కూడా పుస్తకాల పట్ల మక్కువ చూపుతూ పుస్తకాలు చదవడానికి చాలా ఇష్టపడింది. ఆమె తన స్వంతంగా గొప్ప గ్రంధాలయం నిర్వహించడమే కాక, అక్బరు గ్రంధాలయాన్ని కూడా స్వేచ్ఛగా ఉపయోగించుకుంది. మాసిర్ అల్-ఉమారా రచయిత అబ్దుసు హేయి తన ప్రసిద్ధ ద్విపదలలో ఒకదాన్ని ఉటంకించారు:
"నా అభిరుచిలో నేను నీ తాళాన్ని 'జీవితపు దారం' అని పిలిచాను' నేను అడవిలో ఉన్నాను, అలాంటి వ్యక్తీకరణను పలికాను"
అక్బరు రాజసభా చరిత్రకారుడు, బడాయుని తన ముంతాఖాబ్-ఉట్-తవారిఖ్ పుస్తకంలో, సలీమా పుస్తకాల మీద ప్రేమను గురించిన ఒక భాగాన్ని ఇచ్చాడు. ఈ గ్రంథం ఇలా నడుస్తుంది: "లైబ్రరీ నుండి అదృశ్యమైన ఖిరాదు-అఫ్జా పుస్తకం, సలీమా సుల్తాను బేగం అధ్యయనం గురించి చక్రవర్తి (అక్బరు) నాకు గుర్తుచేసి నా భత్యం ఆగిపోవాలని ఒక ఉత్తర్వు జారీ చేయబడింది. వారు నా పుస్తకాన్ని డిమాండు చేయాలి. " అబూలు ఫజలు చక్రవర్తి ముందు తన నిరాకరణ వ్యక్తపరచలేదు. సలీమా కోరుకున్న పుస్తకంతో ఆయన ఏమి చేశాడనే ఇబ్బందికరమైన సందేహాన్ని ఆయన తొలగించలేదని ఆయన జతచేస్తాడు.